Общинска избирателна комисия Димитровград, област Хасково

**П Р О Т О К О Л № 48**

Днес 20.04.2021 г. от 17.00 часа в заседателната зала на втори етаж на Общинска администрация-Димитровград, бул. „Г.С.Раковски” № 15 ОБЩИНСКАТА ИЗБИРАТЕЛНА КОМИСИЯ /ОИК/, гр.Димитровград проведе заседание, на което присъстваха:

Председател: Димитър Вълчев Гавазов

Секретар: Михаил Стойков Георгиев

Заместник-председатели: Десислава Николаева Костова

Филиз Хюсеин Ахмед

Членове: Добромир Коев Якимов

Божидар Веселинов Туртов

Светла Тенева Славова

Васил Христов Лазов

Мариела Господинова Делчева-Сестримска

Тодор Динков Иванов

Димитрия Жекова Бейчева

Отсъстват Милена Русева и Иван Караиванов- членове на комисията.

Заседанието протече при следния

**ДНЕВЕН РЕД:**

1. Обявяване за избран общински съветник в Общински съвет Димитровград.

**По точка първа от дневния ред** е постъпило уведомление с вх.№ 252/16.04.2021 г. oт Катя Максимова Панева – общински съветник, избрана от кандидатската листа на КП „ДЕМОКРАТИЧНА БЪЛГАРИЯ - ОБЕДИНЕНИЕ” (ДА България, ДСБ, Зелено движение) на изборите за общински съветници и за кметове, произведени на 27.10.2019 г., с което уведомява Общински съвет Димитровград и Общинската избирателна комисия-Димитровград, че е избрана за народен представител. Към писмото е приложено копие от Удостоверение за избран народен представител № 201-НС/09.04.2021 г., издадено от ЦИК, от което е видно, че Катя Максимова Панева е избрана за народен представител от листата на КП „ДЕМОКРАТИЧНА БЪЛГАРИЯ - ОБЕДИНЕНИЕ” (ДА България, ДСБ, Зелено движение) в изборите за народни представители на 04.04.2021 г. Моли да бъдат прекратени предсрочно пълномощията ѝ на общински съветник в ОбС-Димитровград на основание чл.30 ал.4 т.4 от ЗМСМА.

След преценка на постъпилите документи ОИК-Димитровград счита, че е налице основанието по чл.30 ал.4 т.4 от ЗМСМА за предсрочно прекратяване на пълномощията на общинския съветник Катя Максимова Панева, поради избирането ѝ за народен представител. Съгласно чл.30 ал.7 от ЗМСМА и чл.458 ал.1 от ИК, ОИК-Димитровград следва да обяви за избран следващия в листата на КП „ДЕМОКРАТИЧНА БЪЛГАРИЯ - ОБЕДИНЕНИЕ” (ДА България, ДСБ, Зелено движение) кандидат за общински съветник – Елена Цветанова Киферова под № 3 в списък А, съгласно т.V от Решение № 222/28.10.2019 г. на ОИК-Димитровград” АД и броя на получените валидни предпочитания /преференции/.

Предвид горното и на основание чл.87, ал.1, т. 24, чл.458 ал.1 от Изборния кодекс и чл.30 ал.7 от ЗМСМА, след проведеното обсъждане и гласуване, ОИК-Димитровград прие следното

**Р Е Ш Е Н И Е № 254**

Обявява предсрочното прекратяване на пълномощията на общинския съветник **Катя Максимова Панева, ЕГН \*\*\*\*\*\*\*\*\*\***, избрана с кандидатската листа на КП „ДЕМОКРАТИЧНА БЪЛГАРИЯ - ОБЕДИНЕНИЕ” (ДА България, ДСБ, Зелено движение) и анулира издаденото ѝ удостоверение № 1371/05.11.2019 г.

Обявява за избран за общински съветник следващия в кандидатската листа на КП „ДЕМОКРАТИЧНА БЪЛГАРИЯ - ОБЕДИНЕНИЕ” (ДА България, ДСБ, Зелено движение) кандидат под № 3 в списък А – **Елена Цветанова Киферова, ЕГН \*\*\*\*\*\*\*\*\*\*.**

На обявения за избран общински съветник да бъде издадено удостоверение.

Решението не подлежи на оспорване.

Гласували: 11

За 11 – Димитър Гавазов, Михаил Георгиев, Десислава Костова, Филиз Ахмед, Добромир Якимов, Божидар Туртов, Светла Славова, Мариела Делчева, Тодор Иванов, Димитрия Бейчева, Васил Лазов.

Против – няма

Поради изчерпване на дневния ред, заседанието беше закрито в 17:10 часа.

ПРЕДСЕДАТЕЛ:

Димитър Гавазов

СЕКРЕТАР:

Михаил Георгиев